大清肇祖原皇帝諱猛哥帖木兒，一名猛哥帖木耳、猛加帖木兒、都督孟特穆，愛新覺羅氏，大明洪武三年生，建州女真人，元斡朵裏部酋長之後也。二十一年，太祖與建州女真三部胡裡改部、托溫部、斡朵裏部聯，立對蒙古之盟。建州女真三部自今黑龍江依蘭縣沿松花江牡丹江徙居圖們江。此地元屬奚關總管府焉。二十五年三月，受朝鮮授其「上萬戶」。成祖永樂元年，以胡里改屬地置建州衛，位今綏芬河域，以胡里改部酋阿哈出為指揮使，並賜名李承善也。其後又以斡朵裡部置建州左衛，以肇祖為指揮使，賜姓童。